અધિક જિલ્લા મેજીસ્ટ્રેટ રાજેન્દ્ર સરવૈયાએ તેમને મળેલ સત્તાની રૂએ જામનગર જિલ્લામાં નિયત થયેલ પરીક્ષા કેન્દ્રોમાં પરીક્ષા કેન્દ્રની આજુબાજુમાં ૧પ૦ મીટરની હદમાં કોપીયર મશીન દ્વારા કોપીનો વ્યવસાય કરતા ધંધાર્થીઓ તથા અંગત ઉપયોગ માટે વપરાશ કરતા કોપીયર મશીન ધારકોને ર૬ એપ્રિલનાં સવારે ૯ થી બપોરનાં ૪ વાગ્યા સુધી તેઓના કોપીયર મશીનમાં પરીક્ષા વિષયક પત્રો, દસ્તાવેજી કાગળોની નકલો કાઢવા તથા પરીક્ષા કેન્દ્રોમાં મોબાઇલ ફોન, સ્માર્ટ વોચ કે અન્ય કોઇપણ ઇલેકટ્રોનિકસ ઉપકરણો સાથે પ્રવેશવા ઉપર પ્રતિબંધ ફરમાવ્યો છે.